Ханс Магнус Енценсбергер
Стара медия

Превод от немски: Надежда Андреева, —

chitanka.info

Онова, което виждате пред себе си,

уважаеми дами и господа,

тази гмеж тук,

това са букви.

Извинете.

Извинете.

Трудни са за разчитане,

знам, знам.

Предпочели бихте нещо аудио-визуално,

дигитално и цветно.

Но онзи, за когото е действително ценна

виртуалната действителност,

да кажем:

Отново изпълняш гори и долини,

или: Тъй самотен както през август, или:

Нощта развява свойте знамена,

той с малко постига целта.

Двайсет и шест

черно-бели танцьори,

без никакъв графичен дисплей

и CD-ROM,

вместо хардуер парченце от молив —

това е всичко.

Извинете.

Извинете ме, моля.

Не исках да Ви засегна.

Но нали знаете как става:

Някои хора не се отучват до край.

Издание: сп. „Пламък“, брой 5–6, 01.05.2002

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.